
A fiatalkorú elkövetők és reszocializációjuk színházpedagógiai megoldásai

Kulcsszavak: fiatalkorúak, reszocializáció, színházpedagógia
Dolgozatom a büntetőjog és kriminológia keretein belül vizsgálja a fiatalkorú elkövetők kriminalitásának különböző pszichológiai, szociális és jogi aspektusait.
A tanulmány elején a büntetőjoghoz kapcsolódó kriminológiai források alapos elemzését végeztem, különösen a kriminálpszichológiai és fejlődéslélektani szakirodalomra alapozva. Ennek keretében kísérletet tettem arra, hogy bemutassam azokat az individuális, környezeti, társas és társadalmi okokat, amelyek jellemzőek a fiatalkorú elkövetők életére. A téma megértéséhez elengedhetetlen volt a fiatalkorúak igazságszolgáltatásának jogszabályi kereteinek és céljainak bemutatása, így ismertettem azokat a jogszabályokat, amelyek meghatározzák a fiatalkorúak büntetőjogi eljárásait. Ezen felül a dolgozatban szereplő nemzetközi dokumentumok is kiemelt szerepet kaptak, mivel azok irányvonalai segítenek a fiatalkori kriminalitás kezelésének korszerű és hatékony módjainak megértésében. Munkám során különböző, Magyarországon is alkalmazott színházpedagógiai megoldásokat is bemutattam, amelyek innovatív és hatékony eszközként szolgálnak a fiatalkorúak prevenciós és reintegrációs kezelésében. Álláspontom szerint ezen szokatlan, de annál eredményesebb módszerek alkalmazása kulcsfontosságú lehet a fiatalkori bűnözés megelőzésében és a reszocializációban.



